stanford-oval/wikipedia huggingface dataset:
אופטיקה הלפרין
פעילות

בשנת 1988 הקים הרב רפאל הלפרין את החברה. עם מותו בשנת 2011, עבר לנהל את הרשת בנו יעקב, השותף בבעלות עליה עם אחיו ואחיותיו: משה, שמואל, חיה, דוד, אתי ויהודה. חזונה של החברה, כפי שפורסם באתר הרשמי שלה, הוא ”לאפשר לכל שכבות האוכלוסייה בישראל לרכוש משקפי ראייה במחיר השווה לכל נפש”.
הרשת מעסיקה כ-600 עובדים ב-140 סניפים. בין היתר היא מעסיקה אופטומטריסטים, אופטיקאים, מנהלי חנויות, מוכרנים ואנשי שירות ומטה.
מיום הקמתה הרשת מסתמכת על חנויות רחוב. ב-2014 נכנסה לראשונה לקניונים וב-2016 התרחבה משמעותית כאשר פתחה בשלושה חודשים סניפים ב-12 קניונים, בהשקעה כוללת של 7.3 מיליון שקל.
ב-2011 הגישה אופטיקה הלפרין תביעה נגד היבואנית הרשמית בישראל של מותג עדשות הראייה הגרמני צייס, לוכסויז'ן לאחר שלוכסויז'ן לטענת אופטיקה הלפרין הפיצה טענות שקריות במדיה על עדשות המולטיפוקל של צייס, המשווקת ברשת. במסגרת הפרסומים, נכתב על עדשות אלה כי הן מזויפות ומשווקות ללא רישיון. ונפסקו לאופטיקה הלפרין פיצויים בסך של כ-84 אלף שקל.
ב-2012 תבעה אופטיקה הלפרין את חברת המשקפיים לוקסוטיקה בטענה שחתמה עם לוקסוטיקה על בלעדיות לשיווק משקפיים אופטיים של רייבאן, כשלאחר שמונה חודשים בוטלה הבלעדיות. בינואר 2020 המחוזי קבע כי החברה האיטלקית הפרה את ההסכם וקבע כי תפצה את אופטיקה הלפרין ב-7 מיליון שקל. בערעור שהגישה לוקסוטיקה לבית המשפט העליון, התקבל הערעור חלקית והפיצוי הופחת מ־7 מיליון שקל ל־3.8 מיליון שקל.
במאי 2017 פורסם כי מנכ"ל החברה יעקב הלפרין מחפש רוכשים לחברה על פי שווי שוק של 200 מיליון שקל. לשם כך נעזר בפירמת ראיית החשבון ארנסט אנד יאנג. הלפרין הכחיש את המיוחס לו.
בשנת 2022 ולאחר שלא נמצא מחליף חיצוני למנכ"ל החברה מונתה חיה הלפרין אז המשנה למנכ"ל כמנכ"לית החברה, זאת לאחר שאחיה יעקב הלפרין שימש כמנכ"ל כ-30 שנים ברשת.
מוצרים

הרשת משווקת משקפי ראייה, משקפי שמש עדשות מגע ועדשות מולטיפוקל, תמיסות וחומרים לעדשות ומשקפי שמש של מותגים זרים ידועים. לחברה גם זכיינות בעבור חלק ממותגי המשקפיים אותן היא משווקת. בין מוצרי הרשת נמצאים המותגים: מייקל קורס,  דיור, טומי הילפיגר, GUESS, הוגו בוס, ריי באן, דולצ'ה וגבאנה, ארמאני, פראדה ומארק ג'ייקובס. החברה משקיעה גם בטכנולוגיות מתקדמות כמו בעדשות ASHAI שמתוצרת יפן ועדשות מולטיפוקל ASAHI X-REALITY המיוצרות בהתאמה אישית.
במהלך שנות פעילותה גם הרחיבה את פעילותה לתחומים רפואיים ופארא-רפואיים.
הערות שוליים

1 2  גולן חזני, בלעדי לכלכליסט יעקב הלפרין פנה לגופים פיננסיים כדי לחפש קונה לרשת האופטיקה, באתר כלכליסט, 29 במאי 2017
↑  אורנה יפת, אופטיקה הלפרין נערכת לכניסה מסיבית לקניונים, באתר כלכליסט, 28 בדצמבר 2014
↑  אורנה יפת, בלעדי לכלכליסט מהרחוב לקניון: אופטיקה הלפרין מחליפה מסגרת, באתר כלכליסט, 6 באוקטובר 2016
↑  הילה ויסברג‏, אופטיקה הלפרין זכתה בתביעת לשון הרע נגד יבואנית עדשות צייס, באתר וואלה, 6 במאי 2015
↑  אורנה יפת, ביהמ"ש: לוקסאוטיקה הפרה הסכם בלעדיות ותשלם לאופטיקה הלפרין 3.8 מיליון שקל, באתר כלכליסט, 22 בינואר 2020
↑   ערן אזרן, רואים שחורות: מה קרה למחירי המשקפיים - והאם הרשתות יצליחו לשרוד?, באתר TheMarker‏, 14 במרץ 2018
↑  דורון אביגד, ‏מנכ"לית רשת האופטיקה שהתחילה כילדה שסידרה משקפיים בחנות המשפחתית, באתר גלובס, 11 במרץ 2023
| --- | --- |
בקרת זהויות :  VIAF: 240599924   WorldCat (עם VIAF): 240599924
אולפני לאראבי סאונד

| --- | --- |

 נתונים כלליים
 סוג:  אולפן הקלטות
 מייסדים:  קרול קינג, ג'רי גופין
 תקופת הפעילות:  1969–הווה (כ־55 שנים)
 מיקום המטה:  צפון הוליווד, קליפורניה ארצות הברית
 קואורדינטות:  34°08′45″N 118°21′46″W﻿ / ﻿34.1457°N 118.3628°W﻿ / 34.1457; -118.3628 
 בעלות:  מני מרוקין
 ענפי תעשייה:  אולפן הקלטות 
  
 www.larrabeestudios.com
 he
 
אולפני לאראבי סאונד (באנגלית: Larrabee Sound Studios) הוא מתחם של אולפני הקלטות בצפון הוליווד, קליפורניה, שהוקם במקור ב-1969.
מתקנים

האולפנים ממוקמים בשדרות לנקרשים 4162 בצפון הוליווד. למתחם לאראבי יש שישה אולפנים, שלושה היכלי הקלטה וסוויטת הפקה/מאסטרינג.
אולפן 1 – באולפן עובד ג'ייסן ג'ושוע (אנ') כטכנאי מיקס. מדובר באולפן השני בגודלו בלאראבי, וגודלו 65 מ"ר.
אולפן 2 – באולפן עובד מני מרוקין (אנ') כטכנאי מיקס. האולפן דומה בנראות שלו לקודמו.
אולפן 3 – גדול יותר מקודמיו במקצת, אך דומה בנראות שלו לאולפן 1.
אולפן 4 – מכונה "חדר החולדות" ("The Rat Pack Room").
אולפן 5 – אולפן בעל בידוד כפול.
אולפן 6 – לשעבר חדר הבקרה של שני סטודיו (אנ').
אולפן A – מכונה "חדר בורדלו" ("Bordello Room") בגלל הקירות הארגמנים והקטיפה שלו; הוא אולפן קטן יותר שהוקם למטרות מאסטרינג.
היסטוריה > לאראבי וסט

המיקום המקורי של אולפן לאראבי, שנקרא על שם מיקומו ברחוב לאראבי במערב הוליווד, קליפורניה. הוא נוסד על ידי הזמרת והכותבת קרול קינג ובעלה, התמלילן ג'רי גופין בשנות ה-60. ב-1969, ג'קי מילס, מתופף ג'אז, מפיק מוזיקלי ומייסד שותף של אווה רקורדס, רכש את האולפן יחד עם אשתו דולורס קנינגר. בני הזוג תפעלו את האולפן עד 1985, ומכרו אותו לבנם קווין מילס.
המיקום המקורי של אולפן לאראבי מכונה לאראבי וסט לאחר הקמת לאראבי נורת' ב-1991, והיה פעיל עד 2003.
היסטוריה > לאראבי נורת'

בשנת 1991, הצוות של אולפן לאראבי רכש אולפן נוסף הממוקם בשדרות לנקרשים 4162 בצפון הוליווד ושינה את שמו ללאראבי נורת'. האולפן הוקם במקור על ידי לן קובנר ב-1973 כאולפני סאונד דאבלן, וג'ורג'ו מורודר רכש את המבנה ב-1983 ושינה את שמו לאולפני ההקלטות אואזיס. טדי ריילי (אנ') היה הראשון שעבד באולפן החדש של לאראבי, והפיק שירים לסרט Dangerous של מייקל ג'קסון. שני האולפנים במיקום זה עברו שיפוצים גדולים בשנים 1995–1996, ובהמשך התווסף לאולפן אטריום גדול עם שטח טרקלין בשנת 2000. לאחר מכירת לאראבי וסט, לאראבי נורת' הפכה למטה החברה ולמיקום הראשי, המכונה בפשטות אולפני לאראבי.
באולפן הקליטה הזמרת-יוצרת האמריקאית מדונה את אלבום האולפן השביעי שלה, Ray of Light.
היסטוריה > לאראבי איסט

בשנת 1999, לאראבי רכשו את אולפני אנדורה, שנבנה במקור בשנות ה-70 בשם אולפן בריטניה של טום ג'ונס. האולפן הזה נודע בשם לאראבי איסט. בשנת 2005, טכנאי המיקס דייב ויי (אנ'), אשתו ומנהל האולפן לשעבר של לאראבי איסט, ג'יימי ויי, ומשקיעים אחרים רכשו את האולפן, ושינו את שמו לדה פאס.
היסטוריה > שני סטודיו

ב-2015 נמכר שני סטודיו, שהיה ממוקם בסמוך לאולפני לאראבי, ומוזג עם לאראבי והפך לאולפן לאראבי 6.
הערות שוליים

↑  Manny Marroquin & Larrabee Studios In LA Add Second SSL Duality Delta Console, ProSoundWeb, ‏2019-12-05 (באנגלית אמריקאית)
↑  Manny Marroquin, www.soundonsound.com
1 2  "Larrabee Gets A Face Lift: New SSL Boards Part Of Upgrade"
1 2  Larrabee Studios, Los Angeles, www.soundonsound.com
↑  Madonna Recording 'Ray of Light' (1997) | You Had To Be There, נבדק ב-2023-04-12
↑  Ray of Light, 1998-03-03, נבדק ב-2023-04-12
↑  Bud Scoppa, L.A. Grapevine, August 2008, Mixonline, ‏2008-08-01 (באנגלית אמריקאית)
↑  Compiled by Sarah Benzuly, The Pass Finally Hosts Grand Opening, Mixonline, ‏2005-12-01 (באנגלית אמריקאית)
| --- | --- |
בקרת זהויות :  MusicBrainz: fb150c1e-e67c-418f-bbdf-de7ff72d8aec
אופטיקה גאומטרית

אופטיקה גאומטרית הוא מודל באופטיקה המתאר את התפשטות האור באמצעות קווים ישרים הנקראים "קרני אור". במודל זה מניחים שגודל העצמים והמרחקים ביניהם גדולים בהרבה מאורך הגל ולכן בתווך אחיד האור נע בקו ישר, ובמעבר של תווכים האור עובר שבירה, כלומר זווית הקרן משתנה, לפי חוק סנל.
המודל של אופטיקה גאומטרית אינו מתאר מגוון תופעות כגון עקיפה והתאבכות ועל כן הוא מודל מקורב. אך הוא מודל שימושי כאשר רוצים לתאר את התכונות הגאומטריות של ההדמיה, כולל החישובים של העיוותים האופטיים.
היסטוריה והתפתחות

תאוריה זה פותחה לשם הבנתם ושימושם של מכשירים אופטיים כגון: מראות, עדשות וכדומה. התאוריה פותחה על ידי אייזק ניוטון וביססה את הפיזיקה שלה על ההנחה שהאור נע בקווים ישרים במסלול הקצר ביותר. כתוצאה מכך, האופטיקה הגאומטרית מתבססת בעיקר על גאומטריה כדי להסביר תופעות אופטיות כגון שבירה, החזרה ועוד - כאשר ההסברים מוצגים כחישוב המהלך של קרני האור במכשירים האופטיים.
חוקים אופטיים

עקרון פרמה: האור נע במסלול הקצר ביותר.
החזרה - אור הפוגע במשטח מישורי יוחזר ממנו תוך קיום התנאים הבאים:
הקרן הפוגעת, הקרן החוזרת והאנך למשטח הפוגע נמצאים כולם על מישור אחד.
הזווית של הקרן החוזרת ביחס לאנך למישור הפגיעה שווה לזווית הקרן הפוגעת ביחס לאנך.
שבירה - חוק סנל
החזרה גמורה (החזרה פנימית מלאה)
נפיצה
מכשירים אופטיים

מראה
מנסרה
עדשה
מצלמה
פריסקופ
זכוכית מגדלת
משקפת
טלסקופ
מיקרוסקופ
סיב אופטי
ראו גם

אופטיקה
נקודות עיקריות
אופטיקה פיזיקלית - המסבירה תופעות אופטיות על ידי ההנחה שהאור הוא גל אלקטרומגנטי.
אלקטרומגנטיות
גאומטריה אוקלידית
חוק סנל
התגלית של ניוטון אודות החזרת האור, ציור שמן משנת 1827.
עיקרון החזרת האור
אווצ'פאן

| --- | --- |
סמל אווצ'פאןסמל אווצ'פאן

 מדינה:  אל סלוודור אל סלוודור
 מחוז:  אווצ'פאן
 שטח:  244.84 קמ"ר
 גובה:  799 מטרים
 אוכלוסייה:  ‏
  ‑ בעיר:  110,511 (2007)
  ‑ במטרופולין:  110,511 (2012)
 קואורדינטות:  13°55′24″N 89°50′47″W﻿ / ﻿13.923388888889°N 89.846294444444°W﻿ / 13.923388888889; -89.846294444444 
 אזור זמן:  UTC -6
 www.alcaldiadeahuachapan.org.sv
  מפת מיקום  מפה מפורטת   (למפת אל סלוודור מוגדלת) סן סלוודור סנטה אנה סן מיגל אפופה אוסולוטאן סונסונטה גואטמלה הונדורס האוקיינוס השקטאווצ'פאן(למפת אל סלוודור רגילה) סן סלוודור סנטה אנה סן מיגל אפופה אוסולוטאן סונסונטה גואטמלה הונדורס האוקיינוס השקטאווצ'פאן  he tabBackground:;tabBorder:#aaa;defaultTab:0;
 
אווצ'פאן (בספרדית: Ahuachapán) היא בירת מחוז אווצ'פאן באל סלוודור. העיר נמצאת במרחק של כ-100 קילומטרים צפון-מערבית לסן סלוודור, בירת אל סלוודור.
היסטוריה

אווצ'פאן נוסדה על ידי תושבים ילידים בני המאיה בסביבות המאה ה-5.
אווצ'פאן קיבלה מעמד של עיירה ב 1823, ועיר ב-11 בפברואר 1862 והפכה להיות בירת מחוז אווצ'פאן ב-9 בפברואר 1869.
כלכלה

הכלכלה המקומית מסתמכת על תיירות ותעשייה, הכוללת ייצור טקסטיל, אנרגיה גאותרמית ממעיינות תרמיים, בעיקר מתחת למפלי Malacatiupán, ועיבוד קפה. תחנת כוח גיאותרמית, באמצעות חום ממעיינות, החלה לפעול בשנת 1975.
ערים תאומות

קוסטה ריקה סן חוסה, קוסטה ריקה
הערות שוליים

↑  Editors of Encyclopaedia Britannica, Ahuachapán, ENCYCLOPAEDIA BRITANNICA
| --- | --- |
בקרת זהויות :  NLI: 987007553072405171  LCCN: n83227646  VIAF: 124378174   WorldCat (עם VIAF): 124378174 
ערך זה הוא קצרמרבנושא יישובים באמריקה המרכזית. אתם מוזמנים לתרום לוויקיפדיה ו.
אוורגלו

| --- | --- |

 לידה:  סיאול, קוריאה הדרומית
 מקום הקמה:  סיאול 
 מוקד פעילות:  קוריאה הדרומית
 תקופת הפעילות:  מ-2019
 סוגה:  קיי-פופ
 חברת תקליטים:  יואואה
 אתר רשמי
 חברות
 אי:יו   סיהיון   מיה   אונדה   איישה   יירן
 
אוורגלו (באנגלית: Everglow) היא להקת בנות קיי-פופ דרום קוריאנית, שהוקמה בשנת 2019 והוחתמה לראשונה בחברת התקליטים יואואה אנטרטיינמנט. מיני-אלבום הבכורה שלה Reminiscence, יצא לאור בשנת 2020 וזכה להצלחה רבה תוך שהגיע למקום הרביעי במצעד האלבומים של קוריאה הדרומית. הוא נמכר בלמעלה מ-29,469 עותקים במדינה.
בספטמבר 2020, הוציאה הלהקה את המיני-אלבום השני שלה -77.82X-78.29, שזכה להצלחה גם כן. הלהקה ידועה בזכות להיטה "Dun Dun" שהצליח לצבור למעלה מ-12 מיליון צפיות ביממה אחת, תוך שהגיע למקום השלישי במצעד שירי העולם הדיגיטליים של בילבורד.
קריירה

אלבום הסינגל הראשון של הלהקה Arrival of Everglow, יצא לאור במרץ 2019. הוא זכה להצלחה כאשר התברג במקום השישי במצעד האלבומים של המדינה. הסינגל הראשון מתוכו "Bon Bon Chocolat", הפך ללהיט כאשר הגיע למקום החמישי במצעד שירי העולם הדיגיטליים של בילבורד. השיר עצמו נמכר בלמעלה מ-5,000 עותקים בארצות הברית. באוגוסט של אותה השנה, הוציאה הלהקה אלבום סינגל נוסף, Hush. הסינגל הראשון והיחיד מתוכו "Adios", זכה להצלחה והיה לשיר היחיד של הלהקה שהגיע למקום השני במצעד שירי העולם הדיגיטליים של בילבורד. עם זאת, הוא לא הצליח לכבוש את פסגת המצעד. השיר נמכר בלמעלה מ-1,000 עותקים במדינה.
בשנת 2020 הגיעה הפריצה הגדולה כאשר הוציאה את המיני-אלבום הראשון שלה, Reminiscence. מתוך המיני-אלבום יצא הלהיט הבינלאומי "Dun Dun", שצבר למעלה מ-12 מיליון צפיות בפחות מיממה. הקליפ עצמו צבר למעלה מ-150 מיליון צפיות בשבועות בודדים. השיר הגיע למקום ה-85 במצעד השירים הקוריאנים החמים, למקום ה-61 במצעד השירים היפניים, ולמקום השלישי במצעד שירי העולם הדיגיטליים של בילבורד. השיר נמכר בלמעלה מ-1,000 עותקים בארצות הברית בדומה לסינגלים הקודמים של הלהקה.
בהמשך שנת 2020, הוציאה הלהקה את המיני-אלבום השני שלה, -77.82X-78.29. הסינגל הראשון מתוכו "La Di Da", שיחזר את הצלחת קודמיו, כאשר הגיע למקום החמישי במצעד שירי העולם הדיגיטליים של בילבורד. הוא דורג במקום הראשון ברשימת "שירי הקיי-פופ הטובים ביותר ל-2020" של בילבורד. הקליפ של השיר זכה להצלחה רבה גם כן כאשר צבר למעלה מ-10 מיליון צפיות ביממה אחת בלבד.
דיסקוגרפיה > מיני-אלבומים

2020: Reminiscence
2020: -77.82X-78.29
2021: Return of the Girl
דיסקוגרפיה > אלבומי סינגל

2019: Arrival of Everglow
2019: Hush
2021: Last Melody
הערות שוליים

1 2 3 4  국내 대표 음악 차트 가온차트!, gaonchart.co.kr
1 2 3  YouTube Stats of EVERGLOW (에버글로우) - DUN DUN MV, kworb.net
1 2 3 4 5 6  EVERGLOW, Billboard
↑  https://twitter.com/everglow_staff/status/1103309117832097792, Twitter
1 2  EVERGLOW Hit New Peak on World Digital Song Sales Chart With Three Songs In Top 10, Billboard (באנגלית)
↑  https://twitter.com/everglow_staff/status/1158392589617254401, Twitter
↑  reminiscence, נבדק ב-2020-10-03
↑  EVERGLOW, Billboard
↑  EVERGLOW, Billboard
↑  EVERGLOW Debut on World Albums Chart With 'Reminiscence' EP, Billboard (באנגלית)
↑  -77.82x-78.29, נבדק ב-2020-10-03
↑  Billboard Staff, The 20 Best K-Pop Songs of 2020: Critics’ Picks, Billboard, ‏2020-12-23 (באנגלית אמריקאית)
↑  YouTube Stats of EVERGLOW (에버글로우) - LA DI DA MV, kworb.net
| אוורגלו |
| --- | --- | --- |
| אי:יו • סיהיון • מיה • אונדה • איישה • יירן   דיסקוגרפיה | אי:יו • סיהיון • מיה • אונדה • איישה • יירן   דיסקוגרפיה |  |
| מיני-אלבומים | Reminiscence • -77.82X-78.29 • Return of the Girl |  |
| אלבומי סינגל | Arrival of Everglow • Hush • Last Melody |  |
| סינגלים | "Bon Bon Chocolat" • "Adios" • "Dun Dun" • "La Di Da" • "First" • "Pirate" |  |
| שירים אחרים | "Hush" • "You Don't Know Me" |  |
| --- | --- |
בקרת זהויות :  MusicBrainz: bd04c7b4-530c-4802-ae16-962d004a5093  NLK: KAB202100057  VIAF: 264162664438255002330   WorldCat (עם VIAF): 264162664438255002330
Shawn Mendes: The Tour

Shawn Mendes: The Tour היה סיבוב ההופעות השלישי של הזמר הקנדי שון מנדס, על מנת לקדם את אלבום האולפן השלישי שלו, Shawn Mendes שיצא בשנת 2018. סיבוב ההופעות החל באמסטרדם ב-7 במרץ 2019, והסתיים במקסיקו סיטי ב-21 בדצמבר 2019.
רקע ופיתוח

לאחר ההכרזה על אלבום האולפן השלישי שלו, Shawn Mendes, מנדס הודיע שהוא ייצא לסיבוב ההופעות הרביעי שלו. תאריכים למופעים הוכרזו לראשונה לאירופה וצפון אמריקה ב-8 במאי 2018. בגלל הביקוש הרב, נוספו תאריכים נוספים לאמסטרדם, דבלין ולונדון. ב-17 ביולי 2018 הוכרזו התאריכים למופעים באוקיאניה. תאריכים נוספים נוספו במלבורן ובסידני בגלל הביקוש הרב. ב-3 בדצמבר 2018, מנדס הודיע כי יבצע את מופע האצטדיון הראשון שלו בעיר הולדתו טורונטו. תוך דקות ספורות כל כרטיסי המופע נמכרו, ובכך הפך להופעה הגדולה ביותר שלו עד כה.
ב-16 בינואר 2019 הוכרזו תאריכים למופעים באמריקה הלטינית. תאריכים נוספים בסאו פאולו, בואנוס איירס, סנטיאגו ומקסיקו סיטי נוספו עקב הביקוש הרב. ב-21 בפברואר 2019, מנדס הודיע כי הזמרת אליסיה קארה, תהיה מופע החימום שלו באירופה ובתאריכים נבחרים בצפון אמריקה. הוא הוסיף גם 16 מופעים נוספים בצפון אמריקה שכללו תאריכים חדשים באדמונטון, ססקאטון, וויניפג, מילווקי, אוטווה, קולומבוס, פילדלפיה, שני מופעים באונקסוויל, והופעות נוספות ברוזמונט, לוס אנג'לס, אוקלנד, ניוארק, בוסטון, מונטריאול, וברוקלין. ב-28 במרץ 2019, מנדס הכריז על צמד הקאנטרי האמריקאי דן + שי כמופע החימום בהופעות המתוכננות באוקיאניה, למעט המופעים העתידים להתקיים בבריזביין ואוקלנד שבהם יופיע הזמר-יוצר האוסטרלי רואל. ב-22 באפריל 2019, הוכרזו תאריכים למופעים באסיה. ב-28 במאי הודיע מנדס על אליסיה קארה כמופע החימום למופעים העתידים להתקיים בקנדה, מה שהפך את קארה למופע החימום של כל המופעים שהתקיימו בצפון אמריקה.
תגובות המבקרים

בסקירה חיובית גרמה וירטו כתבה לעיתון הגרדיאן והעניקה למופע ארבעה מתוך חמישה כוכבים. בסקירה נאמר כי "העלייה הבלתי ניתנת לעצירה של הזמר הקנדי ממשיכה עם סדרה של בלדות חשופות ומחוות רומנטיות מפוארות", עבור המופע שנערך בגלאזגו.
רשימת שירים

רשימת השירים הזו מייצגת את המופע שנערך ב-6 ביולי 2019 בלוס אנג'לס. ואינה מייצגת את כל ההופעות לאורך כל סיבוב ההופעות.
"Lost in Japan"
"There's Nothing Holdin' Me Back"
"Nervous"
"Stitches"
"Señorita" / "I Know What You Did Last Summer" / "Mutual"
"Bad Reputation"
"Never Be Alone"
"I Wanna Dance With Somebody (Who Loves Me)" / "Because I Had You" / "A Little Too Much" / "Patience" / "When You’re Ready"
"Life of the Party"
"Like to Be You"
"Ruin"
"Treat You Better"
"Particular Taste"
"Where Were You in the Morning?"
"Fallin’ All In You"
"Youth"
"If I Can't Have You"
"Why"
"Mercy"
"Fix You" / "In My Blood"
מופעים שבוטלו

| תאריך | עיר | מדינה | מקום | סיבה |
| --- | --- | --- | --- | --- |
| 30 בנובמבר 2019 | סאו פאולו | ברזיל | Allianz Parque | דלקת גרון ודלקת בסינוסים  |
The Streets Where I Belong

"The Streets Where I Belong" (בעברית: "הָרְחוֹבוֹת בָּהֶם אֲנִי שַׁיֶּכֶת") הוא שיר שהוקלט על ידי הזמרת-יוצרת הנורווגית אנני, מתוך אלבום האולפן השלישי שלה, Dark Hearts (2020). השיר יצא לאור ב-25 בספטמבר 2020, בהוצאת חברת התקליטים אנני מלודי רקורדס, כסינגל הרביעי מתוך האלבום.
כאשר "The Streets Where I Belong" יצא לאור, הופנו כלפיו שבחים ביקורתיים רבים מטעם אתרי המוזיקה, כולל בפיצ'פורק וב-MuuMuse (אנ').
רקע וכתיבה

השיר נכתב על ידי אנני, יונאס פטרסון וסטפן סטורם והופק על ידי סטורם גם כן. בדומה לסינגלים הקודמים מ-Dark Hearts, "The Streets Where I Belong" הוא שיר ג'אם-סינת'-פופ עם אווירה שתוארה כלקוחה מסרטים שיצאו בשנות ה-80, שבו אנני מגוללת סיפורים על ימי קיץ ליד המפרץ, מסיבות בני-נוער בלילה וכמיהות רומנטיות "צעירות".
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-1.5 מיליון השמעות.
ביקורת

"The Streets Where I Belong" זכה לשבחים ביקורתיים רבים מטעם מבקרי המוזיקה השונים כאשר יצא. בביקורת שפורסמה ב-MuuMuse נכתב כי:
אנני נזכרת בימי ההתבגרות שלה בברגן, נורווגיה, שם התאהבה בטור קרוקנס, הידוע גם בתור די ג'יי אירוט. השניים עבדו יחד על הופעת הבכורה שלה ב-1999 עם "Greatest Hit", להיט מועדוני המחתרת של מדונה שבסופו של דבר התחיל את הקריירה שלה. למרבה הצער, החבר שלה – שנולד עם מחלת לב – חלה, ונפטר זמן קצר לאחר מכן בגיל 23 בלבד.
גם בפיצ'פורק סקרו את השיר כאשר יצא, וזאת בנוסף לכך שאתרים ומגזינים כמו סלנט סקרו אותו בחיוב.
וידאו קליפ

הווידאו קליפ הנלווה של "The Streets Where I Belong" פורסם ב-25 בספטמבר 2020.
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  ארצות הברית | בילבורד הוט 100 | – |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 25 בספטמבר 2020 | הזרמת מוזיקה • הורדה דיגיטלית | אנני מלודי |  |
הערות שוליים

1 2 3 4  Annie – The Streets Where I Belong, נבדק ב-2023-09-02
1 2  Condé Nast, Annie: Dark Hearts, Pitchfork (באנגלית אמריקאית)
↑  “The Streets Where I Belong”: Annie Captures the Feeling of Moving Back Home, MuuMuse, ‏2020-09-30 (באנגלית אמריקאית)
↑  The Streets Where I Belong, 2020-09-25, נבדק ב-2023-09-02
↑  Sal Cinquemani, Annie ‘Dark Hearts’ Review: A Deep Dive Into the Past, Slant Magazine, ‏2020-10-11 (באנגלית אמריקאית)
↑  Annie - The Streets Where I Belong, נבדק ב-2023-09-02
↑  Annie – Dark Hearts, נבדק ב-2023-09-02
איוואן אקימוב

| --- | --- |

 לידה:  22 במאי 1755 (יוליאני) סנקט פטרבורג, האימפריה הרוסית 
 פטירה:  15 במאי 1814 (יוליאני) (בגיל 58) סנקט פטרבורג, האימפריה הרוסית 
 מקום קבורה:  בית עלמין סמולנסקי 
 מקום לימודים:  האקדמיה הקיסרית לאמנויות (1773)  האקדמיה לאמנויות היפות של בולוניה 
 תחום יצירה:  ציור 
 פרסים והוקרה:  מדליית זהב גדולה של האקדמיה הקיסרית לאמנויות (1773) 
 
איוואן אקימוב (ברוסית: Иван Акимов‏; 22 במאי 1755 – 15 במאי 1814) היה צייר רוסי בסגנון קלאסי.
ביוגרפיה

אביו היה טיפוגרף ומדפיס בשירות המדינה. בגיל עשר, לאחר מות אביו, איוואן כתב מכתב לאקדמיה הקיסרית לאמנויות, וביקש להתקבל אליה למרות עוניו. המכתב הצליח, להשפיע והוא התקבל. מ-1765 עד 1773 ולמד אצל אנטון לוסנקו.
במהלך השנים 1773 עד 1778, הוא קיבל מלגה ללימודים באיטליה, בדרך עבר בפריז ואביניון ולאחר מכן בג׳נובה ובולוניה, שם נרשם לאקדמיה לאמנויות יפות של בולוניה.
עם זאת, הוא מצא שההוראה שם לא ענתה על הצרכים שלו, ולאחר פניות רבות שלא נענו מהאקדמיה, הוא עבר לרומא ללא רשות. הוא הגיע לשם רק כדי לגלות שה"אקדמיה" שלהם היא באמת אגודה של אמנים עם סטודנטים פרטיים.
הודות להמלצה של אציל רוסי שהתגורר באיטליה, הוא הצליח להיכנס לשיעורים של פומפאו בטוני. בהוראת האקדמיה הקיסרית, הוא סיים את הקורס בבולוניה. לאחר מכן חי ברציפות ברומא, ונציה ופירנצה. ב-1779 חזר לסנקט פטרבורג והפך למרצה באקדמיה. שלוש שנים מאוחר יותר, הוא זכה בתואר אקדמאי על ציורו של הרקולס שורף את עצמו על מדורה.
ב-1785 הוא קודם לדרגת פרופסור חבר, וב-1791 מונה למנהל מפעל השטיחים הקיסרי. הוא גם לימד ציור את בנותיו של הצאר פאבל הראשון. שלוש שנים לאחר מכן, הוא התמנה למנהל משנה של האקדמיה ולבסוף הפך למנהל בשנת 1800.
בשנים הבאות, הוא פנה לצייר סצנות היסטוריות, תחת השפעת הלחץ הפטריוטי מהמלחמה עם נפוליאון.
אף שהוא אינו נחשב לאמן מהמעלה הראשונה, היה לו כישרון מיוחד בהוראה והייתה לו השפעה רבה על הציור ההיסטורי הרוסי. בין תלמידיו הידועים ביותר נמנים אנדריי איוואנוב, ואסילי שבייב ואלכסיי יגורוב.
הוא גם היה ממייסדי ההיסטוריוגרפיה של האמנות הרוסית, החל במאמרו "מידע היסטורי קצר על כמה אמנים רוסים" במהדורת 1804
בצוואתו הוריש 15,000 רובל לאקדמיה.
גלריה

הטבילה של הנסיכה אולגה, 1792
סוויאטוסלב חוזר מהדנובה למשפחתו בקייב, 1773
הרקולס בצומת דרכים, 1801
פרומתאוס מפסל בהוראת מינרווה, 1775
הערות שוליים

1 2  Русские художники. Акимов Иван Акимович., www.artsait.ru
↑  "אקימוב" (Акимов), המילון האנציקלופדי ברוקהאוס ואפרון
| --- | --- |
בקרת זהויות :  ISNI: 0000 0000 6803 9690  ULAN: 500167520  VIAF: 96667317   WorldCat (עם VIAF): 96667317
The Suburbs

אחורה
The Suburbs הוא אלבום האולפן השלישי של להקת האינדי-רוק הקנדית ארקייד פייר. האלבום יצא באוגוסט 2010. יחד עם ההכרזה על האלבום הוציאה הלהקה לאור סינגל שמכיל שני שירים מהאלבום ("The Suburbs" ו-"Month of May").
האלבום נכנס היישר למקום הראשון במצעדי מכירות האלבומים במקומות שונים בעולם (בין השאר, באירלנד, באנגליה, בארצות הברית ובקנדה) וזכה בפרס גראמי לאלבום השנה לשנת 2011. בנוסף לגראמי שקטפה הלהקה עבור אלבום זה, האלבום זיכה אותה גם בפרס אלבום השנה הבינלאומי בטקס פרסי הבריט של 2011, אלבום השנה בטקס פרסי ג'ונו 2011 ובפרס Polaris music לאלבום הקנדי הטוב ביותר של אותה שנה.
לאלבום יצאה מהדורה משודרגת המכילה CD ו-DVD ב-27 ביוני 2011 בכל העולם (למעט בארצות הברית ובקנדה). המהדורה המשופרת, יצאה בארצות הברית ובקנדה גם כן, ב-2 באוגוסט 2011 (לא בכדי, בדיוק שנה מצאת האלבום).
מהדורה זו הכילה שני שירים חדשים שהוקלטו במהלך הקלטת האלבום ולא מצאו את דרכם לתוכו במקור ("Culture War" ו-"Speaking in Tongues", האחרון היה בשיתוף עם דייוויד בירן, סולן הTalking Heads). בנוסף, הכילה המהדורה גרסה מוארכת של השיר "Wasted Hours" שכן נמצא באלבום המקורי וכן סרטו הקצר של ספייק ג'ונז "Scenes from the Suburbs".
רקע

תוכן השירים באלבום מגיע ומושפע מחוויותיהם של חברי הלהקה וין וויליאם באטלר בהתבגרותם בפרבר של יוסטון, טקסס. לדבריו של וין, האלבום הוא לא שיר הלל וגם לא שיר תוכחה לפרברים, אלא שיר מהפרברים. האלבום הוקלט במקום מגוריהם של וין באטלר ורז'ין שסיין במונטריאול, כאשר חלקים מסוימים הוקלטו באולפן הלהקה בקוויבק ובניו יורק. וין מתאר את צלילו של האלבום כתערובת בין דפש מוד וניל יאנג או לפחות כך הוא כיוון את האלבום שישמע כמו המוזיקה לה האזין כשהיה צעיר. הטריגר לכתיבת האלבום בנושא זה, לפי וין, הוא מכתב שקיבל מחבר ילדות שגדל איתו.
קידום האלבום

קליפ עבור "Ready to start" יצא ב-20 באוגוסט 2010. הקליפ בוים על ידי צ'רלי לייטנינג וצולם בקונצרט של הלהקה שנערך ב-7 ביולי 2010 בלונדון.
ב-30 באוגוסט 2010, יצא וידאוקליפ אינטראקטיבי של השיר "We used to Wait". הקליפ נכתב ובוים בידי כריס מילק, ועוצב בשיתוף עם גוגל כרום. הקליפ עושה שימוש ב־HTML5, בגוגל מפות וכן בשירות ה־Street View של גוגל. הרעיון של הקליפ - המשתמש מזין את הכתובת של הבית בו הוא גדל, וגיבור הקליפ רץ ברחובות שבקרבת הבית לצלילי השיר ובקצבו.
וידאו נוסף לשיר הנושא של האלבום ראה אור ב-18 בנובמבר 2010. קליפ זה בוים על ידי ספייק ג'ונז ולמעשה הכיל קטעים מהסרט הקצר המדובר. הווידאו שצולם באוסטין, טקסס מספר את סיפורם של קבוצת נערים שחיה בפרברים ומכיל הופעות אורח של וין ושל רז'ין כשוטרים. סרטו בן 30 הדקות של ספייק ג'ונז שנכתב יחד עם וין והכיל מוזיקה מהאלבום, הוצג לראשונה בפסטיבל הסרטים הבינלאומי בברלין. הסרט הוקרן גם בפסטיבל South by Southwest.
עטיפת האלבום

לאלבום 8 עטיפות שונות.
עיצוב העטיפה נעשה על ידי קרוליין רוברט. מלאכת הניהול האמנותי של העטיפה הופקדה בידיו של וינסנט מוריסט והצילום בוצע על ידי גבריאל ג'ונס.
בחזית העטיפות השונות, מופיע רכב חונה ליד בית טיפוסי בפרברים. באחורי העטיפה מופיע הכיתוב 'ארקייד פייר מציגים: "הפרברים"' על גבי תמונה של חלק מסביבת הבית שמופיע בקדמת העטיפה מוגדל (עץ, גינה, חנייה ריקה, גדר הבית ועוד).